**Kontrakt hvilende medlemskap i NMF**

Hvilende medlemskap er beregnet på korps som er helt ute av drift, men har et håp om å komme i drift igjen innen fem år. Dette skal lette arbeidet som ellers ville oppstått ved nedleggelse og gjenopprettelse eller evt. stiftelse av nytt korps, samtidig som verdiene til korpset blir ivaretatt.

Dersom korpset ikke har kommet i drift igjen innen fem år, bør korpset legges ned i henhold til gjeldende vedtekter. Korpsets siste valgte styre må ta ansvar for nedleggelse, og å varsle NMF om dette.

NMFs mal for vedtekter §8 pkt. a anbefaler at avgjørelsen om nedleggelse tas av to påfølgende, ordinære årsmøter. Dette innebærer at flere stemmeberettigede personer er til stede, siden nedleggelse normalt krever 2/3 flertall.

Det viktigste er at korpsets vedtekter følges i forbindelse med nedleggelsen, da det er disse som er styrende for beslutningsdyktighet og hva som skal gjøres med korpsets verdier. Sørg derfor for at det allerede ved inngåelse av hvilende medlemskap er avtalt et gjensittende styre og at vedtektene er på plass slik at denne type beslutninger kan tas i fremtiden. Om dette ikke lar seg gjennomføre, skal din lokale NMF-region kontaktes for å danne et interimsstyre.

Hvilende medlemskap koster kr 100,- pr år, pluss gjeldende pris for det antall lagerforsikringer som er nødvendig, med dekning på kr 500 000,- per avtale (pris per avtale p.t. kr. 2027,-). (Merk at instrumenter som tas ut fra lager (for bruk) IKKE er forsikret i perioden korpset har et hvilende medlemskap). Samtlige av korpsets medlemmer meldes ut av NMF ved inngåelse av hvilende medlemskap. Korpset kan ikke ha utestående fordringer til NMF ved inngåelse av hvilende medlemskap.

Ved kontraktsinngåelse skal korpsets siste styre utpeke en kontaktperson og fakturaadresse. Korpset plikter å si fra om adresseendring/endring av kontaktperson.

Faktura for hvilende medlemskap sendes årlig til avtalt fakturaadresse.

Kontaktperson er pliktig til å sjekke korpsets lager med jevne mellomrom i tilfelle uhellet skulle være ute (husk at det er ett års foreldelsesfrist på forsikringssaker).

Ved skade på lager/verdier skal nødvendige tiltak gjøres for å begrense skaden, samt at NMF skal kontaktes for prosess/råd vedrørende skademelding.

Korpsets navn:

Navn kontaktperson:

Fakturaadresse (epost):

Tlf kontaktperson:

E-post kontaktperson:

Antall lagerforsikringer som tegnes:

Dato og signatur: (korpsets siste valgte leder)